**Obavijest za studente dvopredmetnih studija**

**o upisu u ljetni semestar i upisu obveznih i izbornih kolegija**

**putem Studomata**

Upis u ljetni semestar ak. god. 2020./2021. počinje 5. veljače 2021., a završava 26. veljače 2021. god. i obavljati će se **online** za sve studente koji imaju e-indeks (iksicu), a studenti koji imaju indeks mogu doći osobno u referadu ili se javiti putem e-maila prema uputama kako je navedeno u daljnjem tekstu.

Upis se obavlja sljedećim redoslijedom:

1. upis obveznih i izbornih kolegija u sustav ISVU – **putem Studomata**

(**5. veljače 2021. – 15. veljače 2021. god.**); kolegiji se upisuju u skladu s redovima predavanja matičnog studija

1. upis u Uredu za preddiplomske i diplomske studije – **Referada**

(**5. veljače 2021. – 26. veljače 2021**. god. od 9:00 do 12:00 i od 13:00 do 14:30);

Nakon provjere upisa kolegija u sustav ISVU, u Referadi se ovjerava indeks samo **studentima koji imaju indeks**. Ako plaćaju školarinu donose i potvrdu o uplati školarine, a uplatnicu su dobili na početku ak. god. (osim apsolvenata).

Indeks i uplatnica se mogu poslati i preporučenom poštom na adresu:

Sveučilište u Zadru

Referada

Ruđera Boškovića 5/1

23000 Zadar

s naznakom: za Anu Kusik (ako ste na 1. godini preddiplomskog studija ili na diplomskom studiju) te za Elviru Hromin (ako ste na 2. i 3. godini preddiplomskog studija ili apsolvent na preddiplomskom studiju).

Indeks ćemo vam vratiti preporučenom poštom na kućnu adresu.

**Studenti koji imaju e-indeks**, odnosno iksicu, potvrđuju upis u Referadi samo ako plaćaju školarinu (šalju putem e-maila potvrdu o uplati školarine ako je već nisu poslali, a uplatnicu su dobili na početku ak. god.: za Anu Kusik: [akusik@unizd.hr](mailto:akusik@unizd.hr) i za Elviru Hromin: [ehromin@unizd.hr](mailto:ehromin@unizd.hr) )

Svi studenti koji su uplatili samo upisninu na početku ak. god. (**studij bez školarine**) ne trebaju se javljati u Referadu, već samo upisuju kolegije putem Studomata.

APSOLVENTI ne upisuju kolegije putem Studomata, već se javljaju putem e-maila (za preddiplomski studij: [ehromin@unizd.hr](mailto:ehromin@unizd.hr), a za diplomski studij: [akusik@unizd.hr](mailto:akusik@unizd.hr) )

Apsolventi koji imaju indeks mogu ga donijeti osobno ili poslati preporučenom poštom (na prethodno navedenu adresu).

Studenti koji idu na ERASMUS u ljetnom semestru također ne upisuju kolegije putem Studomata, a upisati će ih po povratku s Erasmusa.

Studenti koji upisuju predmete iz parcijale podnose obrazac za parcijalu u odjelnom tajništvu.

**Svi studenti kojima Studomat ne dozvoljava upis trebaju se javiti djelatnicima Referade (prema godini koju upisuju).**

**Svaki eventualni pogrešan upis kolegija putem Studomata poništiti će se.**

**Podsjećamo generaciju studenata koja je preddiplomski studij upisala u ak. god. 2013./2014. da im pravo studiranja traje do 30. rujna 2021.  Isto vrijedi i za generaciju studenata diplomskih studija koji su se upisali u ak. god. 2015./2016. godine.**

UPIS STRANOG JEZIKA IZ CENTRA ZA STRANE JEZIKE

Svi studenti upisuju putem Studomata nastavke kolegija iz zimskog semestra. Studenti koji ne mogu upisati strani jezik putem Studomata mogu doći osobno u Centar za strane jezike od 22. do 26. veljače 2021. od 8.00 do 16.00 sati Poluotok, (Jurja Bijankinija 2, ured 211 na drugom katu) ili nazvati u navedenim terminima na broj telefona 023 400 431.

Molimo da se za sve poteškoće sa Studomatom javite na *e-mail* [referada@unizd.hr](mailto:referada@unizd.hr).

**Upute o postupku prijave na kolegije putem Studomata**

* Prije upisa kolegija na Studomatu obvezno provjerite **redove predavanja** svog upisanog studija (na mrežnoj stranici matičnog odjela ili ovdje: <https://www.isvu.hr/javno/hr/vu269/nasprog/2009/nasprog.shtml> i **raspored predavanja:** <http://www.unizd.hr/studij-i-studiranje/akademski-kalendar/raspored-sati>te se na matičnom odjelu raspitajte za dodatne informacije o studiju. To je ujedno prilika da dobijete potrebne savjete i preporuke o odabiru izbornih kolegija. Za upis putem Studomata najbolje je napraviti popis kolegija koje želite upisati, ovisno o ponudi svakog pojedinog studija i o onome što vam odgovara po rasporedu predavanja (tako da izbjegnete kolizije). Popis bi osim željenih kolegija trebao sadržavati i eventualne rezervne kolegije, s obzirom na to da je upis na izborne kolegije ograničen upisnim kvotama.
* Prijavljujete se na Studomat koristeći elektronički identitet AAI@EduHr.
* Ako u ISVU sustavu nedostaje neki od obveznih osobnih podataka, Studomat će tražiti da ih upišete.
* Odabirete izborne i/ili obvezne kolegije.
* Odabir kolegija mora biti u skladu s pravilima o ECTS bodovnim kvotama navedenim na sučelju Studomata, odnosno u skladu s pravilima koja su navedena na **redovima predavanja koji su objavljeni na gore navedenoj mrežnoj stranici ili na mrežnoj stranici matičnog odjela**.
* Nakon odabira željenih kolegija provjerite vlastiti izbor i na kraju potvrdite upis kolegija.

#### **Važne napomene:**

* Kada jednom potvrdite i upišete odabrane kolegije, više ne možete promijeniti odabir kolegija putem Studomata.
* Za promjenu već odabranih i upisanih izbornih kolegija dužni ste javiti se u tajništvo odjela gdje će vam biti obrisan upisani kolegij i dodan neki drugi umjesto obrisanoga (ako nije ispunjena upisna kvota).
* Za upis kolegija iz nastavničkih kompetencija iz **diferenciranoga kurikuluma** potrebno je vidjeti koji se kolegiji nude na preddiplomskoj odnosno diplomskoj razini, a što je navedeno u redu predavanja koji možete vidjeti ovdje:

<http://www.unizd.hr/obrazovanje/uredi-za-studije/ured-za-preddiplomske-i-diplomske-studije/diferencirani-kurikulum>.

* Kolegije iz nastavničkih kompetencija iz **jezgrovnoga kurikuluma** – dvopredmetni diplomski studenti obaju nastavničkih smjerova upisuju prema studiju A1 odnosno studiju A2, što je navedeno u redu predavanja koji možete vidjeti ovdje:

[http://www.unizd.hr/obrazovanje/uredi-za-studije/ured-za-preddiplomske-i-diplomske-studije/jezgrovni-kurikulum. Na studij A1](http://www.unizd.hr/obrazovanje/uredi-za-studije/ured-za-preddiplomske-i-diplomske-studije/jezgrovni-kurikulum.%20Na%20studij%20A1) upisuje se predmet Teorija odgoja i obrazovanja u praksi, a na studij A2 predmeti Umijeće nastavnika i Psihologija obrazovanja II.

* Ako studenata upisanih na izborni kolegij ima manje od 10, taj se kolegij neće izvoditi. Ako student u prvome tjednu nastave otkrije da se izborni kolegij na koji se upisao ne izvodi, treba doći u tajništvo odjela radi promjene kolegija.